એ દિવસોમાં ધો. ૧૦-૧૨ના છાત્રોની પરીક્ષાઓ ચાલી રહી હતી. બીજું કોઈપણ મેટ્રોની જેમ મુંબઈ મહાનગરની સવાર પણ નોકરિયાતો માટે અત્યંત મહત્ત્વપૂર્ણ હોય છે. લાખો છાત્રો અને નોકરિયાતોને તેમના ક્રમમાં વિક્ષેપ ન પડે તે માટે મુખ્યમંત્રી શ્રી દેવેન્દ્ર ફડનવીસે ‘કથિત’ કિસાનોને માર્ગ અવરોધવાને બદલે આઝાદ મેદાનમાં રોકવાની વિનંતી ‘માનવતાના ધોરણે’ કરી હતી. સદ્ભાગ્યે અરાજકતા સર્જવા નીકળેલાઓએ એટલી તો માનવતા દેખાડી અને મુખ્યમંત્રીશ્રીની વિનંતિને મને કે કમને સ્વીકારી. આ શ્રી ફડનવીસનો પ્રથમ નૈતિક વિજય હતો, કેમ કે જો લાલ ટોપીધારીઓ માર્ગો ઉપર આવી ગયા હોત તો સમગ્ર મુંબઈમાં ‘વામપંથી’ અરાજકતા સર્જાઈ હોત.